《偈》
宋代·释心道

师子嚬呻，象王哮吼。
云门北斗里藏身，白云因何唤作手。
三世诸佛不能知，狸奴白牯却知有。
雨打梨花蛱蝶飞，风吹柳絮毛毬走。

作者简介：释心道（一○五八～一一二九），俗姓徐，眉州丹棱（今属四川）人。住常德府文殊寺。为南岳下十五世，太平佛鉴慧勤禅师法嗣。高宗建炎三年卒，年七十二。《嘉泰普灯录》卷一六、《五灯会元》卷一九有传。今录诗十首。